Η απώλεια ακοής που προκαλείται από τον θόρυβο μπορεί να προκύψει είτε σε βάθος χρόνου λόγω της παρατεταμένης έκθεσης σε περιβαλλοντικούς ήχους, είτε στιγμιαία από την έκθεση σε έναν πολύ δυνατό ήχο.
Αυτό το είδος βαρηκοΐας μπορεί να επηρεάσει ορισμένες μόνο συχνότητες ή ακόμη και όλο το φάσμα των συχνοτήτων που μπορεί να αντιληφθεί το ανθρώπινο αυτί. Όταν η απώλεια ακοής σχετίζεται με την έκθεση ενός εργαζομένου σε δυνατούς ήχους κατά την διάρκεια της εργασίας, τότε αναφέρεται και ως επαγγελματική απώλεια ακοής.
Η βαρηκοΐα σχετιζόμενη με τον θόρυβο μπορεί επίσης να προκληθεί από την ακρόαση μουσικής σε υψηλή ένταση είτε σε νυχτερινά κέντρα διασκέδασης, είτε μέσω ακουστικών. Υπολογίζεται ότι το 15% των νέων εκτίθεται σε ήχους υψηλής έντασης σε συναυλίες, αθλητικές εκδηλώσεις και καθημερινές δραστηριότητες